Official Journal L 274 , 11/10/2002 P. 0033 - 0035



KOMISJONI OTSUS, 10. oktoober 2002, millega muudetakse nõukogu direktiivi 82/894/EMÜ loomahaigustest teatamise kohta ühenduses (teatavaks tehtud numbri K(2002) 3670 all) (EMPs kohaldatav tekst) (2002/788/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 21. detsembri 1982. aasta direktiivi 82/894/EMÜ loomahaigustest teatamise kohta ühenduses,1 viimati muudetud komisjoni otsusega 2000/556/EÜ,2 eriti selle artikli 5 lõike 2 esimest taanet, ning arvestades järgmist: (1) Lõhede infektsioosne aneemia ja viiruslik hemorraagiline septitseemia tuleks kanda teatamiskohustuslike loomataudide nimekirja, et ühenduse tasemel oleks võimalik kiiresti võtta meetmeid haigusjuhtumite ilmnemisel majandites ja piirkondades, mis on tunnistatud kõnealustest haigustest vabaks. (2) Seepärast tuleks direktiivi 82/894/EMÜ lisasid vastavalt muuta. (3) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega, ON VASTU VÕTNUD KÄESOLEVA OTSUSE: Artikkel 1 Direktiivi nr 82/894/EMÜ I ja II lisa asendatakse käesoleva otsuse lisa tekstiga. Artikkel 2 Käesolev otsus on adresseeritud liikmesriikidele. Brüssel, 10. oktoober 2002 Komisjoni nimel komisjoni liige David BYRNE 1 EÜT L 37, 31.12.1982, lk 58. 2 EÜT L 235, 19.9.2000, lk 27. LISA "I LISA Haigused, millest tuleb teatada: Hobuste aafrika katk Sigade aafrika katk Klassikaline lindude katk (lindude gripp) Lammaste katarraalne palavik Veiste spongioosne entsefalopaatia Sigade klassikaline katk Veiste nakkav pleuropneumoonia Suu- ja sõrataud Newcastle'i haigus Lõhede infektsioosne aneemia Nakkuslik vereloomenekroos Nodulaarne dermatiit Rifti oru palavik Veiste katk Väikemäletsejaliste katk Sigade nakkav halvatus (Tescheni haigus) Lammaste ja kitsede rõuged (Capripox) Sigade vesikulaarhaigus Vesikulaarne stomatiit Viiruslik hemorraagiline septitseemia II LISA Artiklites 3 ja 4 nõutud teade I lisas loetletud haiguste esmastest ja teisestest puhangutest peab sisaldama järgmist teavet: 1. Lähetuskuupäev; 2. Lähetusaeg; 3. Päritoluriik; 4. Haiguse nimetus ja vajadusel viiruse tüüp; 5. Haiguspuhangu järjekorranumber; 6. Puhangu liik; 7. Kõnealuse puhanguga seotud puhangu viitenumber; 8. Majandi paiknemispiirkond ja geograafiline asukoht; 9. Muud piirkonnad, mille suhtes kehtivad kitsendused; 10. Kinnitamise kuupäev; 11. Haiguskahtluse tekkimise kuupäev; 12. Esimese nakkuse saamise hinnanguline kuupäev; 13. Haiguse päritolu; 14. Kontrollimeetmed; 15. Haiguskahtlaste loomade arv majandis: a) veised, b) sead, c) lambad, d) kitsed, e) kodulinnud, f) hobuslased, g) kalad, h) metsloomaliigid; 16. Kliiniliste haigustunnustega loomade arv majandis: a) veised, b) sead, c) lambad, d) kitsed, e) kodulinnud, f) hobuslased, g) kalad, h) metsloomaliigid; 17. Majandis surnud loomade arv: a) veised, b) sead, c) lambad, d) kitsed, e) kodulinnud, f) hobuslased, g) kalad, h) metsloomaliigid; 18. Tapetud loomade arv: a) veised, b) sead, c) lambad, d) kitsed, e) kodulinnud, f) hobuslased, g) kalad, h) metsloomaliigid; 19. Hävitatud korjuste arv: a) veised, b) sead, c) lambad, d) kitsed, e) kodulinnud, f) hobuslased, g) kalad, h) metsloomaliigid. Täiendav teave sigade katku puhul: 1. Kaugus lähimast seakasvatusettevõttest; 2. Nakatunud majandis olevate sigade arv ja tüüp (tõusead, nuumsead või põrsad);* 3. Kliiniliste haigustunnustega sigade arv ja tüüp (tõusead, nuumsead või põrsad)* nakatunud majandis; 4. Diagnostikameetod; 5. Kui loomad ei asunud majandis, siis kas diagnoos kinnitati tapamajas või transpordivahendis; 6. Kinnitatud esmased haigusjuhtumid** metssigade hulgas. Kalade haiguste puhul: Kui nakkuslikku vereloomenekroosi, lõhede infektsioossesse aneemiasse või viiruslikku hemorraagilisse septitseemiasse nakatumine leiab kinnitust heakskiidetud või haigusest vabaks tunnistatud majandis või piirkonnas, tuleb sellest teatada kui esmasest haiguspuhangust. Teate vabas vormis tekst peab sisaldama heakskiidetud majandi või piirkonna nime ja kirjeldust. * Umbes alla kolme kuu vanused loomad. ** Metssigade esmane haigestumine tähendab juhtumeid, mis ilmnevad haigusvabas piirkonnas, s.o metssigadel diagnoositud klassikalise sigade katku aladest väljaspool."